உண்மையில், கிரீன்லாந்தை (2.166 million km²) விட ஆப்பிரிக்கா கண்டம் (30.37 million km²)14 மடங்கு பெரியது. கனடாவை (9.98 million km²) விட ஆப்பிரிக்கா கண்டம் மூன்று மடங்கு பெரியது. அதேபோல ரஷ்யா (17.1 million km²) என்ற நாடு, ஒப்பீட்டளவில் தென் அமெரிக்கா கண்டத்துக்கு (17.8 million km²) இணையானது. துல்லியமாகச் சொல்லப்போனால் தென் அமெரிக்காவைவிட ரஷ்யா பரப்பளவில் சற்றுச் சிறியது. இங்கிலாந்து (2,42,495 km²),நார்வே (3,85,203 km²), ஃபின்லாந்து (3,38,424 km²), ஸ்வீடன் (4,47,435 km²) போன்ற நாடுகள் மடகாஸ்கரை (5,87,041 km²) விட மிகச்சிறியவை. பிரேசில் (8.516 million km²) என்ற நாட்டுக்குள், அமெரிக்காவின் அலாஸ்கா (1.718 million km²) என்ற மாகாணத்தைப்போல் சுமார் ஆறு மாகாணங்களை வைத்துவிடலாம். அனைத்தையும்விட வரைபடத்தையே பரப்பளவில் தனதாக்கிக் கொண்டிருக்கும் அன்டார்டிக்கா கண்டம் (14 million km²) படத்தில் இருப்பதில் ஐந்தில் ஒருபங்குதான் உண்மையான பரப்பளவு. அதாவது, அன்டார்டிக்காவானது ரஷ்யா, வட அமெரிக்கா மற்றும் தென் அமெரிக்காவைவிட அளவில் சிறியது. இன்னும் சொல்லப்போனால் அன்டார்டிக்காவைவிட ஆப்பிரிக்கா இரண்டு மடங்கு பெரியது. ஆசியா மூன்று மடங்கு பெரியது.